
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL NEMOKAMO KELEIVIŲ VEŽIMO UAB ,,ŠAKIŲ AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS

2025 m. rugsėjo     d. Nr. AT- 
Šakiai
[bookmark: _Hlk531779983][bookmark: _Hlk510515996]
Vadovaudamasis Lietuvos Respublikos kelių transporto kodekso 4 straipsnio 3 dalimi, Lietuvos Respublikos vietos savivaldos įstatymo 33 straipsnio 3 dalies 4 punktu, 34 straipsnio 1 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Šakių rajono savivaldybės tarybos 2022 m. kovo 25 d. sprendimo Nr. T-112 ,,Dėl uždarosios akcinės bendrovės „Šakių autobusų parkas“ keleivių vežimo vietinio (priemiestinio) reguliaraus susisiekimo autobusų maršrutais paslaugos teikimo“ 3.1 punktu, atsižvelgdamas į Lietuvos Respublikos susisiekimo ministerijos 2025 m. rugpjūčio 26 d. raštą Nr. 2-2903 „Dėl Europos judumo savaitės iniciatyvos“,
1. Leidžiu uždarajai akcinei bendrovei „Šakių autobusų parkas“, prisijungiant prie Šakių rajono savivaldybės organizuojamų judumo savaitės renginių ir skatinant Šakių rajono gyventojus rinktis viešąjį transportą, 2025 m. rugsėjo 22 d. nemokamai vežti keleivius visais Šakių rajono visuomenei būtinais vietinio (priemiestinio) reguliaraus susisiekimo maršrutais  akcijos „Diena be automobilio“ metu.
2. Įpareigoju uždarosios akcinės bendrovės „Šakių autobusų parkas“ direktorių paskelbti informaciją apie autobusų eismą uždarosios akcinės bendrovės „Šakių autobusų parkas“ interneto svetainėje, Šakių autobusų stotyje.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu A. Mickevičiaus g. 8A, Kaunas.

Administracijos direktorius 							Vytautas Ižganaitis











Parengė		
Ūkio ir investicijų skyriaus
vyriausioji specialistė 

Aušra Slidziauskienė
2025-02-19

image1.png
V4
m





